**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRIPAŽINTO**

**NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO MATERIALIOJO TURTO NURAŠYMO IR LIKVIDAVIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą, ir šiuo metu savivaldybės biudžetinių įstaigų (toliau – BĮ) Klaipėdos savivaldybės viešosios bibliotekos, Klaipėdos „Verdenės“ progimnazijos, Klaipėdos Vytauto Didžiojo gimnazijos naudojamą ir disponuojamą nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką, programinę įrangą.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos švietimo ir mokslo ministerija, vadovaujantis 2004-04-15 Lietuvos Respublikos Vyriausybės nutarimu Nr. 418 „Dėl kompiuterių programinės įrangos perdavimo“, 2004-10-13 LR Vyriausybės nutarimu Nr. 1283 „Dėl kompiuterių įrangos perdavimo“, 2006-10-17 LR Vyriausybės nutarimu Nr. 1021 „Dėl kompiuterinės ir programinės įrangos perdavimo“ , 2006-12-24 LR Vyriausybės nutarimu Nr. 1026 „Dėl kompiuterių programinės įrangos perdavimo“ ir Lietuvos Respublikos kultūros ministerija, 2003-12-23 LR Vyriausybės nutarimu Nr. 1663 „Dėl kompiuterinės įrangos perdavimo“ perdavė Klaipėdos miesto savivaldybei valdyti ir naudoti patikėjimo teise nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką bei programinę įrangą.

Klaipėdos miesto savivaldybės administracija gavo BĮ Klaipėdos savivaldybės viešosios bibliotekos, BĮ Klaipėdos „Verdenės“ progimnazijos, BĮ Klaipėdos Vytauto Didžiojo gimnazijos, prašymus nurašyti naudojamą nematerialųjį, ilgalaikį ir trumpalaikį materialųjį turtą, kompiuterius, kompiuterinę techniką bei programinę įrangą. Įstaigose sudarytos komisijos siūlo šį turtą nurašyti, nes turtas moraliai pasenęs, neremontuojamas ir darbui netinkamas.

Klaipėdos miesto savivaldybės administracija raštu kreipėsi į Lietuvos Respublikos Švietimo informacinių technologijų centrą dėl sutikimo nurašyti valstybės turtą, institucijos leidimas buvo gautas.

Savivaldybės tarybos sprendimas reikalingas BĮ Klaipėdos savivaldybės viešosios bibliotekos, BĮ Klaipėdos „Verdenės“ progimnazijos, BĮ Klaipėdos Vytauto Didžiojo gimnazijos naudojamam nematerialiajam, ilgalaikiam ir trumpalaikiam materialiajam turtui nurašyti.

**3. Kokių rezultatų laukiama.**

BĮ Klaipėdos savivaldybės viešosios bibliotekos, BĮ Klaipėdos „Verdenės“ progimnazijos, BĮ Klaipėdos Vytauto Didžiojo gimnazijos nematerialusis, ilgalaikis trumpalaikis materialusis turtas bus nurašytas kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti BĮ Klaipėdos savivaldybės viešosios bibliotekos, BĮ Klaipėdos „Verdenės“ progimnazijos, BĮ Klaipėdos Vytauto Didžiojo gimnazijos nematerialųjį, ilgalaikį ir trumpalaikį materialųjį turtą, kaip netinkamą naudoti.

Teikiame svarstyti šį sprendimo projektą.

Turto skyriaus vedėjas Edvardas Simokaitis